Gustavus Freytag

Gustavus (Theodisce Gustav) Freytag (natus 13 Iulii 1816 Kreuzburg in oppido Silesiae; mortuus Aquis Mattiacis 30 Aprilis 1895) fuit philologus, scriptor historiae artis, diurnarius, et vir publicus liberalis Germanicus.

 Vita 
Pater Gustavi Freytag medicus et postea magister civium oppidi patrii erat. Gustavus ipse gymnasium frequentabat, testimonium maturitatis adeptus est et deinde ad annum 1835 in Universitate Wratislaviensi et Berolini philologiae studebat. Anno 1838 doctor promotus annis ab 1839 ad 1847 Vratislaviae docens privatus erat, studio litteris Theodiscae. Ibi prima dramata composuit. Anno 1847 Lipsiam et anno 1848 Dresdam movit. Eodem anno diurnarius folia "Der Grenzbote" una cum Iuliano Schmidt edidit atque de motu textorum Silesiae commentarios composuit. Itaque in Borussia a vigilibus persecutus in Saxoniam-Coburgi et Gotahae Ducatum fugit. Ab anno 1851 in oppido Siebleben apud Gotam vixit. Anno 1854 Vimariae consiliarius aulae nominatus est. Annis 1867 - 1870 legatus factionis Nationalis liberalis ad Dietam Foederalem Foederationis Germanicae Septemtrionalis erat. Anno 1870 e vita politica se recessit, quod consilia Othonis de Bismarck praesidis ministrorum Borussiae recusabat. Inter amicos suos sunt Aloysius Tieck et Ricardus Wagner.

 Familia 
Anno 1847 uxorem Aemiliam duxit, quae anno 1875 mortua est. Anno 1879 secundam uxorem duxit Mariam Cunigundam, e qua iam anno 1876 filium Gustavum Willibaldum et anno 1877 alterum Waldemarium (mortuum anno 1884) habuerat.

 Opera 
Inter alia haec opera composuit:
 Mythistoria 
 "Soll und Haben" (Debet et habet, 1854) 
 "Die verlorene Handschrift" (Manuscriptum amissum, 1864)
 "Die Ahnen" (Maiores, 1872-1881)

 Dramata 
 "Die Brautfahrt oder Kunz von den Rosen", 1844
 "Deutsche Geister", 1845
 "Die Valentine", 1847
 "Der Gelehrte", 1848 (Fragmentum)
 "Graf Waldemar", 1850
 "Die Journalisten", 1854
 "Die Fabier", 1859

 Nexus externi 

 Biographia atque opera (lingua Theodisca)
 Opera apud "Zeno.org" (lingua Theodisca)

Categoria:Alumni Universitatis Vratislaviae
Categoria:Alumni universitatum et scholarum Berolinensium
Categoria:Diurnarii Germaniae
Categoria:Legati Dietae Imperii (Foederatio Germanica Septemtrionalis)
Categoria:Politici Germaniae
Categoria:Scriptores Germaniae
Categoria:Scriptores mythistoriarum Germaniae